Для пацвярджэння непрафесійнаму (аматарскаму) калектыву мастацкай творчасці наймення «народны» («узорны») заснавальнік не пазней за 31 кастрычніка года, у які заканчваецца трохгадовы тэрмін з дня прысваення (папярэдняга пацвярджэння) наймення «народны» («узорны»), накіроўвае ў структурнае падраздзяленне мясцовага выканаўчага і распарадчага органа абласнога тэрытарыяльнага ўзроўню, якое ажыццяўляе дзяржаўна- ўладныя паўнамоцтвы ў сферы культуры, або абласное (Мінскае гарадское) аб'яднанне прафесійных саюзаў (па непрафесійных (аматарскіх) калектывах мастацкай творчасці, якія ўваходзяць у сістэму прафесійных саюзаў, іншых грамадскіх аб'яднанняў, за выключэннем творчых саюзаў) хадайніцтва аб пацвярджэнні наймення «народны» («узорны») і дакументы:
копію пашпарта непрафесійнага (аматарскага) калектыву мастацкай творчасці;
узгадненне органаў рэспубліканскага кіравання ў адпаведнасці з падпарадкаванасцю заснавальніка непрафесійнага (аматарскага) калектыву мастацкай творчасці (пры яе наяўнасці);
даведку аб дзейнасці непрафесійнага (аматарскага) калектыву мастацкай творчасці за апошнія тры гады, якая пацвярджае выкананне патрабаванняў, прадугледжаных пунктамі 1 і 2 гэтага артыкула;
характарыстыкі творчай дзейнасці кіраўніка непрафесійнага (аматарскага) калектыву мастацкай творчасці, а таксама акампаніятара, хормайстра, балетмайстра, канцэртмайстра, рэжысёра і іншых творчых работнікаў, якія працуюць з непрафесійным (аматарскім) калектывам мастацкай творчасці (пры іх наяўнасці);
спіс твораў рэпертуару непрафесійнага (аматарскага) калектыву мастацкай творчасці або спіс твораў дэкаратыўна-прыкладнога, выяўленчага мастацтва, якія знаходзяцца ў фондах непрафесійнага (аматарскага) калектыву мастацкай творчасці;
спіс удзельнікаў непрафесійнага (аматарскага) калектыву мастацкай творчасці з указаннем даты іх нараджэння, месца працы (вучобы), ролі, якую яны выконваюць у калектыве;
рэкламна-інфармацыйную прадукцыю аб культурнай дзейнасці калектыву (фота-, аўдыя- і (або) відэаматэрыялы, буклеты, афішы і іншае), водгукі сродкаў масавай інфармацыі за апошнія тры гады;
копіі дыпломаў міжнародных, рэспубліканскіх, рэгіянальных культурных мерапрыемстваў і іншых узнагарод за апошнія тры гады;
копію першай старонкі ўстаноўчага дакумента заснавальніка непрафесійнага (аматарскага) калектыву мастацкай творчасці.